medieval-data/medieval-latin-ner-HOME-Alcar huggingface dataset:
| XLIII De LX sous maistre Jehan l'Anstier | Universis presentes litteras inspecturis , officialis curie Noviomensis , salutem in Domino . Noveritis quod coram dilecto et fideli nostro decano Christanitatis Sancti Quintini , ad hoc a nobis specialiter deputato , cui plenam fidem super hoc adhibemus , personaliter constitutus magister Johannes Hanstarius , rector ecclesie parochialis Sancti Eligii in Sancto Quintino , quitavit et guerpivit et se quitavisse et guerpivisse imperpetuum recognovit religiosis mulieribus , abbatisse et conventui monasterii de Favarchiis , Cysterciensis ordinis , sexaginta solidos Parisiensis annui et perpetui census , hostagii sive redditus quod idem Johannes habebat , ut dicebat , prope villam Sancti Quintini , videlicet apud Remicourt , assignatos in locis diversis ab eisdem mulieribus ex nunc imperpetuum precipiendos et habendos , pacifice et quiete . Qui sexaginta solidi sunt de tenentiis Roberti , dicti Pourcelet , burgensis Sancti Quintini , quos acquisierat a viro venerabile , domino Petro de Vendolio , canonicus Sancti Quintini , ut dicebat idem Johannes , cedens et concedens idem Johannes dictis mulieribus imperpetuum , pure , libere , simpliciter , et irrevocabiliter omne ius , dominium , proprietatem , possessionem , et quamlibet actionem que et quas habebat aut habere poterat quo quomodo in premissis omnibus donatis . Asserens idem magister Johannes quitationem predictam fecisse in restauramentum et recompensationem eorum quod ad ipsas mulieres poterant devenire post decessum dicti magistri Johannis ex parte Johanne , filie Ade , relicte defuncti Egidii , dicti Bonnart , moniales de Favarkes , quae omnia quitaverant dicte mulieres dicto magistro ut idem magister dicebat . Promittens idem magister Johannes fide data quod contra premissa vel aliquid premissorum , per se vel per alium , non veniet in futurum , et quod nec artem nec ingenium queret per quam seu per quod premissa vel aliquid premissorum in posterum valeant impediri . Renuntians in hoc facto penitus et expresse idem Johannes exceptioni doli mali et omni iuris auxilio , canonici et civilis , prout hec omnia et singula coram dicto decano facta nobis retulit dictus decanus . Et nos qui coram dicto decano facta sunt rata et firma habemus ac si coram nobis specialiter facta essent . In quorum omnium testimonium , presentibus litteris sigillum curie Noviomensis duximus apponendum . Datum anno Domini millesimo ducentesimo septuagesimo quinto , mense Aprili .
| XLV De sex solidis quos debebamus ecclesie de Vermando | Universis presentes litteras inspecturis , R . , divina permissione abbas ecclesie Beate Marie de Vermando , ordinis Premonstratensis , Noviomensis dyocesis , totusque eiusdem loci conventus , salutem in Domino . Noverit universitas vestra quod cum religiose mulieres , abbatissa et conventus Beate Marie de Favarchiis , Cysterciensis ordinis , dicte nobis dyocesis , redderent et solverent singulis annis sex solidos Parisiensis nomine census perpetui redditus , ratione quarumdam peciarum terre quas dicte mulieres habebant , sitas apud Remicourt , prope villam Sancti Quintini , quos sex solidos Parisiensis reddebamus et solvebamus et reddere et solvere tenebamur singulis annis domine Ysabelle de Billi et eius heredibus sive successoribus . Nos , dictas abbatissam et conventum de Favarchiis , de sex solidis Parisiensis predictis et de omni iure quod habebamus et habere poteramus in eisdem , quitavimus et quitamus in futurum . Ita quod nos erga ipsam dominam Ysabellam et eius heredes sive successores de dictis sex solidis acquittent et conservent indampnes et a solutione sibi facienda de dictis sex solidis , prout tenebamur , nos liberent penitus in futurum . In cuius rei testimonium , presentibus litteris sigilla nostra duximus apponenda . Datum anno Domini millesimo ducentesimo septuagesimo quinto , mense Julio .
| XLVII Littere curie Noviomensis super eodem | Universis presentes litteras inspecturis , magister Robertus de Velliaco , canonicus et officialis Suessionensis , salutem in Domino . Noverint universi quod in presentia curie Suessionensis propter hoc personaliter constituta domina Ysabella , domina de Billi , dyocesis Suessionensis , relicta dominus Jacobi , quondam domini de Billi , militis , recognovit se vendidisse , quitasse , et guerpuisse et quitavit et guerpivit imperpetuum , bene et legitime , religiosis mulieribus , abbatisse et conventui de Favarchiis , ordinis Cysterciensis , Noviomensis dyocesis , sex solidos Parisiensis annui et perpetui redditus sive census quos dicta domina Ysabella habebat , ut dicebat , de hereditate sua , assignatos ad quasdam pecias terre ipsarum abbatisse et conventus , sitas apud Remicourt , prope villam Sancti Quinti . Quos sex solidos Parisiensis annui et perpetui redditus dicte abbatissa et conventus reddebant singulis annis viris religiosis , abbati et conventui de Vermando , et eos sex solidos dicti abbatis et conventus de Vermando reddebant dicte domine Ysabelle singulis annis , ut dicebat eadem Ysabela . Et etiam recognovit coram nobis quod de dictis sex solidis Parisiensis annui et perpetui redditus sive census et de omni iure que habebat et habere poterat in eisdem quoquomodo , dicta domina Ysabella se devestiverat et ipsos abbatissa et conventus fecerat tenentes et investiverat de eisdem mediante iusto ac legitimo precio , videlicet pro centum et decem solidis Parisiensis , de quibus dicta domina Ysabella recognovit sibi esse plenarum satisfactum a predictis abbatissa et conventu in pecunia numerata et tradita , volens et concedens quod predicte abbatissa de dictis sex solidis gaudeant in futurum et eos possideant , pacifice et quiete . Promittens dicta Ysabella quod de eisdem sex solidis ipsis abbatisse et conventui legitimam portabit garandiam adversus omnes iuri et legi parere volentes . Et ad hec omnia et singula observanda , obligavit se dicta Ysabella fide data heredes suos atque successores , renuncians in hoc facto dicto Ysabello sub dicta fide specialiter et expresse omni privilegio , omni iuris et legis auxilio , exceptioni non numerate non tradite pecunie doli mali , lesionis , deceptionis , beneficii restitutionis in integrum , et omnibus exceptionibus et rationibus tam iuris quam facti , volens et concedens quod ubicumque fuerit per censuram ecclesiasticam compellatur ad hec omnia et singula observanda sua aliquo voluerit contraire . In cuius rei testimonium , presentes litteras sigillo curie Suessionensis fecimus roborari . Datum anno Domini millesimo ducentesimo septuagesimo quinto , mense Julii .
| XLV De dimidio modio bladi Wiardi , maioris de Clastres . | Universis presentes litteras inspecturis , decanus Christianitatis de Vendolio , salutem in Domino . Noverit universitas vera quod Wiardus , quondam maior de Seraucourt , defunctus , sane mentis et sui campos suum condidit testamentum in quo legavit in puram et perpetuam elemosinam ecclesie de Favarchiis , Cysterciensis ordinis , ob remedium anime sue et predecessorum suorum , dimidium modum frumenti capiendum et habendum ab ipsa ecclesia singulis annis in futurum ad duos modius frumenti , quos habebat in decama de Clastris annuos tali modo , vidilicet quod si dum duo modii alias essent obligati vel ab heredibus sive successoribus suis alienati , voluit et ordinavit dictus Wiardus in dicto testamento suo quod dictum dimidium modium frumenti , ad mensuram Sancti Quintini legatum , ut dictum est , capiatur singulis annis ad omnia bona sua , de quibus erat tenens tempore quo decessit idem Wiardus tanquam de suis . In cuius rei testimonium , presentes litteras sigillo nostro fecimus roborari . Datum anno Domini millesimo ducentesimo sexagesimo , mense Februarii .
« Testes sunt : Petrus decanus Barri et canonicus Lingonensis , Guiardus de Riveria , Matheus canonicus Lingonensis , Hunaudus capellanus meus , Jocelinus clericus ; de monachis , Raaudus supprior , Nargaudus cantor , Renaudus prior Tornodori . Acta sunt hec anno ab incarnatione Domini M ° . C ° . LXX ° . I ° . »
« Ecclesiam Sancti Johannis de Coem cum decima ; decimam de Biegnes ; quicquid rationabiliter possidetis ad Blaringeham ; ecclesiam Beati Leodegarii de Luceio cum tota decima tritici et tres partes oblationum et minutas decimas et totam oblationem de V . diebus sollempnibus , scilicet Pasche , Pentecostes , beati Leodegarii et Omnium Sanctorum et Nativitatis , et omnes candelas per annum oblatas ; altare de Ivrengi cum medietate decime ; altare de Humbercurt et duas partes minute decime et octo partes annone ; altare de Serchim cum tota decima ; Buleviler cum tota decima , et quartam partem de Nehum ; octavam partem de Sibivilla ; unam marcam argenti annuatim ad Geralttescon . . . ; ecclesiam de Alnei cum decima ; ecclesiam de Sanviger cum tota decima ; decimam de Frainot ; decimam de Rosviler ; decimam de Tiewere infra aquam extensam ; ecclesiam de Valceles cum tota decima ; ecclesiam de Arcave cum tota decima ; ecclesiam de Roncival cum tota parva decima , et terciam partem magne decime ; decimam de Viletta ; ecclesiam de Tutencort cum tota parva decima et tertia parte magne decime ; ecclesiam de Fetonval cum tota decima ; ecclesiam de Hubevilla cum tota decima et medietatem ejusdem ville ; et quartam partem de Arponviller et medietatem decime ; ecclesiam de Lovencurt cum tota decima ; unum millenarium de Allectiis quod dominus de Fielles annuatim debet persolvere vobis ; ecclesiam de Visainecurt ; ecclesiam Sancte Marie de Baniolum cum tota parva decima et quinque partes magne decime ; medietatem ville de Candas , et de omnibus pertinentibus eidem ville medietatem preter census quos ibi accipiunt Hospitalarii ab hospitibus suis et duas partes decime ; medietatem terragii de Candas ; altare de Haccha et totam decimam minutam ; sextam partem decime de Donligeri ; sextam partem decime de Roolmont ; octavam partem terragii de Perehernoi et census trium hospitum ; terciam partem decime de Fiefies de segete , et terciam partem de omnibus crescentibus in terra ; sextam partem decime de Valdelancue de segete , et de omnibus in terra crescentibus ; terciam partem decime de Ultrebais de segete ; sextam partem decime annone de Longeville ; sextam partem decime de Hungermeis de segete ; ecclesiam de Altia cum tota decima ; ecclesiam de Cohim et duas partes decime annone ; terciam partem decime de Englemasnil del Bocche ; medietatem decime de Hosoi ; duas partes decime de Buscoi . . . » « Datum Velletri , per manum Daiferii sancte Romane ecclesie subdiaconi , XVIII ° . kl . maii , indictione XIIIa . , Incarnationis dominice anno M ° . C ° . LXXX ° . , pontificatus vero domni Alexandri pape III . anno XX ° . I ° . »
Presentibus notum fiat et futuris quod dominus Josbertus de Mosa , pro anima sua et antecessorum suorum , dedit Deo et Beate Marie Molismensi locum qui dicitur Vicus Sancte Marie , ut fratres de ipsa ecclesia ad habitandum ponerentur ibi villamque construerent : in qua sibi nullam omnino consuetudinem retinuit nichil omnino . Dedit igitur quicquid habebat non solum in villam , sed etiam in finagio ipsius , in terris cultis et incultis , pratis , pascuis , nemoribus et aquis , a treblento Achardi et usque ad brolium ville que Romanis vocatur , et a rivo Budelli usque ad rivum Dulcis Curtis : que quatuor confinia finagium terminant . Extra hoc denique finagium dedit omne usuarium nemoris sui de Romanis , immo allodii , fratribus predictis , ut , sicut ipse , facerent ex eo que necessaria eis essent ; et sequationem herbarum quo vellent in eo . Concessit etiam hominibus de Vico Sancte Marie prefato usuarium nemoris , sicut suis , excepto quod , si homines Sancte Marie terram ruperint que sit Gosberti , tercias ei dabunt ; et si inde aliquid retinuerint , non eos proinde Josbertus justificabit aut heres ejus , set clamorem faciet de eo ad priorem loci . Quod si monachi aut (in) bosco aut in plano terram ruperint , excoluerint et araverint , eorum libere erit sine omni consuetudine . Dedit etiam eis ad usum tocius ville totum Calnetum qui est inter divisam et lo Fais , in quo sibi retinuit nichil nec suis . Dedit preterea magnum campum qui est ad sevam vie que ducit ad Sanctum Theobaldum , et ad Curvam Salicem campum unum cum pratello secus posito , et unum pratum in norgili angulo . Concessit etiam Lamfredum , quicquid in eo habebat , servicium scilicet et oblationes ejus . Dedit et decimas de Romanis laude Hugonis de Bolmonte domini , a quo unam partem tenebat . Concessit etiam terram Sancti Martini , que ab antecessoribus suis ecclesie data fuerat , et contra adversarios de ea garenthiam se ferre monachis promisit . Quod si porci hominum Sancte Marie in nemore cucurrerint , pasnagium eorum monachorum erit : porci vero monachorum libere per totum , sicut domini Josberti , pascentur ; monachorum tamen et hominum eorum , quosciens voluerint , ibi current . Si autem mel in eodem nemore monachorum homines invenerint , medietas monachorum , inventoris reliqua erit . Preterea Guido vicecomes Clari Montis , qui heres erat prefati allodii sicut dominus Josbertus , totum quod ibi habebat dedit nichil sibi omnino retinens in eodem finagio ; dedit etiam masum unum apud Dulciscurtem et unam quartam in campo Sancti Martini . Albericus quoque de Bolmonte , ejusdem allodii heres , et Hugo frater ejus omne quod in eo habebant , dederunt : et horum utrorumque testis est prefatus Josbertus et Hugo capellanus . Ego itaque Riquinus Leuchorum Dei gratia episcopus hec , que per manum nostram donata sunt , auctoritate pontificali confirmavi atque sigillo meo signavi . Quicumque ergo hoc scriptum , hoc sigillo astipulatum , presumptione aliqua infringere voluerit , anathema sit . Amen . Datum per manum Alberici cancellarii .
Notum sit omnibus fidelibus quod dominus Gaufridus senex Joniville , pro remedio anime sue et predecessorum suorum , cellule Vallicoloris in tempore Philippi regis Francorum et Pibonis Tullensis episcopi concessit ut , quicumque feodum suum teneret , si ecclesie tribuere voluisset , quantum ad se ipsa ecclesia quasi in alodium possideret . Concessit etiam laudante filio suo Gaufrido et uxore ejus Hodierna capellam castelli , presbiteratum Thuseii et presbiteratum Caslenis , Durandum carpentarium et uxorem et filios et suum tenementum , Hunierum piscatorem , uxorem et pueros et suum tenementum , Belinum , uxorem et pueros et suum tenementum , Gibertum et suum tenementum , campum totum ubi ecclesia sedet usque ad mansum Seiberti , et mansum Seiberti totum post decessum suum ; campum alium qui est ex alia parte inter ecclesiam Sancti Theobaldi et inter villam Thuseii donavit ; campum a summo Bureio qui est juxta terram Sancti Stephani , pratum totum usque ad aquam sicuti congruit , partem molendini Caslenis quam tenebat , impendit ; vineam et terram ipsius , et quartam partem pasnagii Wewre , et de eadem silva quicquid monachis opus est ad edificandum , et terciam partem piscature ; furnum Vallicoloris bannale omnino concessit , costam totam de terra Letardi , Bernardum et uxorem et pueros et suum tenementum , molendinum Ramberti dimidium , molendinum desub Roca dimidium . Ex istis donis testes interfuerunt Provasius et Milo filius ejus , Haibertus de Pesson , Hugo de Musterello , Ainardus de Musceio , Odo prepositus .
Ego Bertreda , Sancti Johannis Laudunensis abbatissa , presentibus et futuris notum facio quod compositio , inter ecclesiam nostram et Robertum Molismensis ecclesie abbatem primum prioremque Vallis Coloris Hugonem nomine de consensu utriusque capituli statuta , talem continet tenorem . Fundum in quo ecclesia Sancti Theobaudi de Valle Coloris sita est , ubi Molismenses monachi Deo deservientes degunt , pars nostra multociens reclamaverat , et homines quosdam : super quibus pro bono mutue pacis tandem utrinque in hunc modum convenimus , quod fundum ipsum cum ecclesia et atrio , terraque ad construendas ibidem officinas ad opus monachorum suppetente , cum hominibus illis quos similiter calumpniabamur , jamdicto abbati et priori Vallis Coloris et sociis ejus quiete et pacifice in posterum absque retentione aliqua dimisimus , omnia hec in perpetuum possidenda sub annuo censu duodecim denariorum Tullensis monete in festo sancti Martini solvendo . Compositionis hujus testes sunt legitimi et probati vivi inferius scripti signa sua ponentes . S . Pibonis Tullensis episcopi . S . Roberti Molismensis abbatis . S . Riquini Tullensis primicerii . S . Rainbaldi archidiaconi . S . Tescelini archidiaconi . S . Ewrardi ejusdem loci prepositi . S . Bertrede Laudunensis abbatisse . S . Mentie , sanctimonialis Laudunensis ecclesie , et filie comitis Theobaldi Rinelli . S . Bosonis canonici S . Marie Laudunensis . S . Richerii militis Sancti Vincentii . S . Brunelli ville Melete villici . S . Winandi abbatisse famuli , in Lothoringia redditus colligentis . Actum anno ab incarnatione Domini M ° . C ° . V ° . , indictione XIIIa . , epacta IIIa . , concurrente VI ° . , ciclo lunari primo .
CYROGRAPHVM O Noverint omnes tam presentes quam futuri quod Giraudus , Dei gracia sancte Molismensis ecclesie abbas dictus , et totus ipsius ecclesie conventus in loco de Setfons , qui situs est in parrochia monachorum de Valcolor , atrium fieri ad sepulturam fratrum et sororum , ibidem sub religionis abitu commorantium , pleno favore concesserunt : sic tamen ut fratres ibidem manentes nullum prorsus parrochianorum ecclesie de Valcolor absque assensu et laude predicti prioris in sepulturam suscipiant . Preterea pauctum est inter abbatem Molismensium et abbatem Septemfontium , ad quem spectat locus de Setfons , ut in predicto loco nulla de causa aliquo tempore abbatia construatur . Abbas denique Molismensium et omnis ecclesie conventus predictis fratribus de Setfons omnem decimam proprii laboris ac nutrimentorum suorum seu cujuslibet possessionis sub censu duorum solidorum Tullensis monete , singulis annis in festo beati Remigii persolvendo , benigno affectu et pari assensu in perpetuum dimiserunt . Hanc pacis et dilectionis comfederationem Giraudus , Dei gracia abbas Molismensium , et Becelinus , eadem gracia abbas Septemfontium , laude et assensu utriusque ecclesie capituli composuerunt et coram H . Tullensi episcopo et H . archidiacono tam cyrographi denotacione quam sigilli impressione perpetuo confirmaverunt .
In nomine sancte et individue Trinitatis . Ego Henricus , (Dei) gratia Namucensis et Luciburgensis comes , tam futuris quam presentibus notum fieri volo , locum Sancti Lamberti in Altari , qui juxta Roherenges situs est , cum omni allodio quod et de dote illius ecclesie est , vel aliquis sive liber sive ministerialis de comittatu meo ob remedium anime sue eidem loco assignare voluerit , et quod ibidem agrorum et nemorum habeo , ecclesie Beate Dei genitricis Marie de Molismo , ob meorum antecessorum et meam salutem , in perpetuum cum omni libertate me contradidisse , et , quia justis peticionibus facilis tribuendus est accessus , fratri Richardo , bene petenti et juste , bono animo annuisse , locum vero inhabitantiumque possessiones , ubicumque fuerint , sub protectione et tutela dominii nostri quasi dominicaturam propriam tenere et observare . Hujus rei testes sunt magister Petrus prothonotarius meus , magister Guillelmus , et cetera .
Ego Blancha , comitissa Trecensis Palatina , notum facio et testificor tam presentibus quam futuris quod viri venerabiles O . abbas et conventus ecclesie Molismensis homines suos de Vileros abonaverunt in hunc modum pro tallia quam ab eisdem hominibus per consuetudinem exigebant : videlicet quod quilibet homo dicte ville de quolibet equo , quem habebit , solvet quinque solidos annuatim in festo sancti Remigii , de quolibet asino tres solidos , de quolibet bove tres solidos , de singulis ovibus singulos denarios , de quolibet foco tres solidos ; homo vero qui focum non habebit , duodecim denarios . Statutum est autem quod si abonamentum istud singulis annis in festo sancti Remigii non reddiderint abbati vel mandato ipsius , et in domum abbatis de Vileros non attulerint , in crastino solvent quinque solidos pro emenda . Factum est siquidem hoc abonamentum salvis escheetis , corveis , censibus , consuetudinibus , terragiis , decimis et omnibus aliis redditibus ad ecclesiam Molismensem pertinentibus , salvo etiam eo quod ecclesia Molismensis habet in salvamento ejusdem ville , et salva omni justicia sua que talis erit : videlicet pro plana emenda duodecim denarios , pro ictu quinque solidos , pro sanguine quindecim solidos , pro vadiis duelli prima die septem solidos et sex denarios et secunda die quindecim solidos , victus in duello erit in voluntate abbatis . Qui raptum vel murtrum vel furtum vel incendium commiserit , aut in monachum vel conversum vel in servientem abbatis manum injecerit violentam , erit in voluntate abbatis . Qui armo emolito aliquem percusserit , tali emenda emendabit quali emendatur apud Trecas simile forifactum . Pro emenda false mensure sexaginta solidos persolventur . Pro aliis vero contemptibus constituet abbas singulis annis quatuor probos viros de villa , quales sibi placuerit bona fide , qui prestito juramento , secundum modum contemptus vel secundum quod persona contemptum facere consuevit , penam pro contemptu debitam , pro arbitrio suo , a quinque solidis usque ad sexaginta solidos poterunt fideliter moderari . Sciendum est etiam quod si abbas noviter fuerit institutus , vel si Romam ierit , vel si , quod absit ! abbatia combusta fuerit , aut gravi et manifesta segetum inopia laboraverit , in illis annis in quibus aliquid predictorum evenire contigerit , tantum solvent homines de Vileros pro demanda quantum pro abonamento predicto , et abonamentum illius anni nichilominus integre persolvetur . Preterea abbas et conventus concesserunt quod homines de Vileros possint maritare filias suas ubi voluerint , sine forimaritagio inde persolvendo , ita quod homines de Vileros uxores de foris non possint accipere que , apud Vileros adducte , non sint ecclesie Molismensis . Ut autem hec omnia nota permaneant et rata teneantur litteris annotata , ad peticionem predictorum tam abbatis et conventus Molismensis quam hominum de Vileros presentem cartam fieri volui et sigilli mei munimine roborari . Actum Trecis , anno gratie M ° . ducentesimo sextodecimo , mense decembri .
Ego Galterus , Dei gratia Lingonensis episcopus , omnibus notum facio quod apud Monesterol antiquitus fuit parrochialis ecclesia , ad quam veniebant de consuetudine et jure homines ville qui dicitur Cond , tanquam parrochiales illius ecclesie . Sed quoniam destructa erat villa que dicta est Monesterol , et pre nimia vetustate et desuetudine cecidit ecclesia ville illius , concessi ecclesie Sancti Michaelis Tornodorensis construere in villa que dicta est Cond , ecclesiam quandam in qua serviatur Deo et beato Laurentio , in cujus nomine et honore fundata fuit jamdicta ecclesia de Monesterol , ut in ea conveniant homines de Cond et jus parrochiale exequantur , et eam perpetuo possidendam prefato monasterio Sancti Michaelis donavi et concessi . Si tamen contigerit villam de Monesterol reedificari et in ea vel in qualibet territorii illius parte fundari ecclesiam , nichilominus predicto concessi monasterio eam perpetuo possidendam . Ut autem hoc inconcussum teneatur , sigilli mei attestatione munivi et confirmavi . Testes hujus rei sunt : Petrus decanus Barri , Hunardus capellanus meus qui hanc cartam scripsit , Arenbertus , Lingonenses canonici ; Petrus de Hermeo , Guido camerarius .
Notum sit universis tam presentibus quam futuris quod ego Renardus , Dei miseratione Lingonensis ecclesie episcopus , pro salute anime mee , donavi cenobio Molismensi de communi consensu capituli nostri ecclesiam de Verteil ; de qua donatione investivi publice donnum Robertum , primum ejusdem cenobii abbatem ; adiciens et cum consilio nostri disponens capituli , ut monachi Molismenses in eadem ecclesia de Verteil , de omnibus oblationibus ad sacerdotis manum venientibus , medietatem habeant , et sacerdos alteram ; similiter in tricenariis , confessionibus , reconciliationibus , nubentiumque benedictionibus et presbiteri procurationibus , cum eas redimi contingit , et in baptisteriis et morientium testamentis vel parvulorum , cum recenter obeunt , medietatem habeant , et presbiter alteram ; qui etiam presbiter nichil percipiet ibi de fundo terre nec pratis nec vineis nec nemoribus , si ex hiis fiat eisdem monachis elemosina : que videlicet omnia cum supradictis libere et quiete jure perpetuo possidebunt . Vacante autem eadem ecclesia sacerdote , monachi idoneum eligant et episcopo Lingonensi representent : qui , de cura cum ab episcopo investitus fuerit , in capitulo se Molismensibus pro fidelitate monachis publice facienda representet , et a die illa justiciarius eorum efficiatur tamquam conservator reddituum suorum et eorum juratus existens . Quicumque ergo eosdem monachos deinceps super hac donatione , eis a me sollempniter facta , presumpserit perturbando gravare , donec ad emendationem venerit , eterne maledictioni subjaceat . Testes inde sunt : Amauricus decanus noster ; Jocelinus , Garnerius , archidiaconi nostri ; Lambertus erarius . Actum hoc Lingonis , publiceque in nostro collaudatum capitulo , nostro confirmatum est sigillo anno ab incarnatione Domini M ° . C ° . I ° . , Paschali secundo Romano presule presidente , Philippo rege Francorum regnante . Data per manum Duranni notarii nostri .
« Ex parte monachorum . . . hanc concordiam concesserunt Stephanus abbas , Guillencus prior , Petrus precentor , Herbertus prior Varrennarum . . . Ex parte vero fratrum Hospitalium , Hugo de Monte Paun , Hugo tunc magister de Sequane , Teobaudus , Gerardus , dicentes quoniam Ogerus frater suus et tunc magister de Sancto Egidio hoc laudaverat . . . Testes sunt : Humbertus Lingonensis decanus , Varnerius , Fulco , Poncius , Hugo archidiachoni . Actum est hoc anno ab incarnatione Domini M ° . C ° . L ° . III ° . »
« Testium Stephani scilicet Villarii militis de Raveriis , Hugonis de Anceio , Odonis de Marmenniaco , Milonis majoris de Sextenniaco , Hugonis nepotis ejus , Falconis et Radulphi serviencium de Molismo . Actum est hoc apud Chableias et confirmatum , anno dominici Verbi M ° . C ° . LXXX ° . V ° . »
« Testes sunt : ex parte abbatis , Raaudus supprior , Nargaudus cantor , Renaudus prior Tornodori , Theobaldus prior de Colanno , Hugo camerarius , monachi ; ex parte mea , Milo de Sancto Fidolio , Renaudus Aguiluns , Theobaldus de Gunnossa , Gilo de Torneal , Galterus Berardi , Johannes vicecomes Latiniaci , Blainus Ruffus , Petrus Choisaus , Damianus , milites ; Petrus de Curthun , Columbus prepositus Tornodori , Silvester prepositus Crusiaci , Hugo de Chaunnis , Hugo de Barris , Garnerius marescallus meus , Radulphus Magnus de Molismo , Galan , Albericus major , Richardus . Actum est hoc apud Crusiacum , anno incarnati Verbi M ° . C ° . LXX . I ° . »
Ego Hugo dux Burgundie notum facio universis quod ego quicquid juris habebam aut habere poteram in societate quam mecum fecerunt de Marcenay abbas et conventus ecclesie Molismensis , quito et cedo eisdem , et omne jus quod michi et heredibus meis competere poterat ex societate predicta , nichil quod de dicta societate erat aut esse poterat , ibidem reclamans in posterum , volens et concedens quod , sine mea aut heredum meorum reclamatione aliqua , dicti abbas et conventus possint et debeant de villa sua predicta facere quod sibi viderint expedire , sicut ante societatem istam facere poterant , tanquam de sua : in qua ego et heredes mei nichil habebamus prius , nec habere etiam poteramus . Et in testimonium et firmitatem presentis quitationis , eisdem reddidi ego et tradidi litteras ipsorum , super dicta societate confectas , quas habebam penes me . Actum anno Domini M ° . CC ° . XL ° . VII ° .
In nomine sancte et individue Trinitatis . Ego Raynaldus , Dei miseratione Lingonensis episcopus , posteritati futurorum notificare volo quod nobilis vir Guido , Barri super Sequanam comes , ecclesiam et decimas Exoye , Vulpeleriarum et Servenneii , quas diu tenuerat , in manu nostra reddidit . Nos vero , ejus interventu et de voluntate et assensu capituli nostri , ecclesie Molismensi et fratribus ibidem Deo servientibus predictam ecclesiam cum decimis donavimus . De quibus videlicet reverendum virum Robertum , primum ejusdem loci abbatem , sollempniter investivimus , et , ne aliquando inter monachos et sacerdotem lites oriantur , de redditibus ita statuimus : in omnibus oblationibus et testamentis de quibuslibet bonis mobilibus et immobilibus , etiamsi proprie fiant sacerdoti vel ejus capellano , et pro quibuscunque fiant , medietatem percipient monachi , et presbiter alteram ; ita et de cereo paschali , cum remanserit , de tricenariis , de sacerdotum procurationibus , cum redimentur ; omnes autem decimas in domo sua recipient monachi , et sextam partem reddent sacerdoti . Cum vero predictam ecclesiam presbitero vacare contigerit , ydoneum eligent monachi et ad curam animarum suscipiendam episcopo Lingonensi presentabunt : qui , de cura investitus , Molismum tenebitur accedere , et de redditibus monachorum legitime conservandis fidelitatem eis facere . Quicunque ergo super hiis Molismenses infestare presumpserit , anathema sit donec eis congrue satisfecerit . Testes inde sunt : Amauricus decanus ; Jocelinus , Garnerius , archidiaconi ; Lambertus erarius . Actum est hoc et in Lingonensi capitulo collaudatum , nostroque sigillo confirmatum anno Domini M ° . C ° . I ° . , Paschasio secundo Romano presule presidente , Philippo rege Francorum regnante .
Ego Erardus , dominus de Chacenay , notum facio universis presentes litteras inspecturis quod ego , laude et assensu Ameline uxoris mee et Erardi et Hugonis heredum meorum , talem communitatem feci cum abbate et conventu Molismi de hominibus et feminis quas habemus vel habituri sumus , ego ex una parte et dicti abbas et conventus ex alia , in villa de Essoya , quod homines mei cum feminis ipsorum , et homines ipsorum cum feminis meis successive , sine ulla contradictione , vicissim jungent conubia ; ita quod medietas tocius sobolis eorum mea erit , et altera medietas ecclesie Molismensis . Hec autem sunt nomina feminarum mearum que cum hominibus Molismensis ecclesie contraxerunt : femina Gilleberti filii Landrici , femina Alberti Motet , femina Pagani , femina Henrici Palestel , femina Petri Cabai , femina Jordani , femina Xpistofori filii Johannis de Seles , femina Roscelini . Et hec sunt nomina feminarum ecclesie Molismensis que contraxerunt cum hominibus meis : femina Petri Lovel , Aeliz femina Tierrici , femina Warnerii , femina Renaudi , femina domni Mathei , femina Petri prepositi . Sciendum igitur quod tam istarum omnium quam omnium hominum et feminarum quas habeo vel habiturus sum in posterum , talis est communitas inter me ex una parte et ecclesiam Molismensem ex altera , quod quicumque ex hiis omnibus vel ex eorum heredibus nati sunt vel in posterum nascituri , ex communitate scilicet conjugii hominum et feminarum mearum cum hominibus ecclesie Molismensis et feminis , equaliter dividentur inter me vel heredes meos , ex una parte , et ecclesiam Molismensem ex alia . Cum vero alteri parcium placuerit quod infantes dividantur , ad petitionem ipsius fiet particio , ita quod pars altera nec impedire poterit nec differre . Partiti vero infantes in quamcumque partem venerint , partem que illos de hereditate patrum et matrum contigerit , de quocumque movebit hereditas , participaliter obtinebunt , salvo tamen jure domini ad quem spectat ipsius hereditatis dominium . Ut igitur hec omnia rata in perpetuum et inconcussa permaneant , ego presentem cartam inde conscribi volui et sigilli mei munimine roborari . Actum anno ab incarnatione Domini M ° . CC ° . XX ° . IX ° .
« In nomine sancte et individue Trinitatis . » « Presentes adfuerur donnus Godefridus , quondam Lingonensis episcopus ; Arduinus abbas Sancti Germani Autissiodorensis , Wichardus abbas Pontiniaci , Ascelinus abbas Regniaci , Wido prepositus Autissiodorensis , Willermus decanus Autissiodorensis ; Willelmus et Gaufridus , archidiaconi Senonenses ; Radulphus thesaurarius Autissiodorensis , Stephanus cellerarius ; Girardus Trecensis , Girardus Lingonensis , Urricus Tullensis archidiaconi ; ex parte Herberti , Gaufridus Becuns , Renerius capellanus Castri Censurii , Gaufridus de Arseio . Acta sunt hec apud Autissiodorum sollempniter , M ° . C ° . LX ° . III ° . anno ab incarnatione Domini . »
« In nomine sancte et individue Trinitatis . » « Testes : magister Stephanus cantor Autissiodorensis , Petrus capellanus comitis , Gaufridus clericus , Hugo de Argenteolo , Milo Filluns , Johannes Maleherbe , Nivardus de Argenteolo , Columbus tunc prepositus Tornodorensis , Johannes prepositus Autissiodorensis , Johannes Brisebarra . Actum est apud Autissiodorum , anno ab incarnatione Domini M ° . C ° . LX ° . tercio . »
« Factum est autem hoc in castro quod dicitur Insula , anno ab incarnatione Domini M ° . C ° . LXX ° . IIII ° . Cujus rei testes sunt Bernardus de Rovra et Teboudus de Gresigni , monachi , et Galannus de Molesmes ; Milo prepositus de Monte Regali , Willelmus prepositus de Insula . »
« Hoc laudavit uxor mea Sibilla , et filii mei Ansericus , Johannes , Milo . Hujus rei testes sunt : Cleophas prior Molismensis . . . Factum est hoc anno ab incarnatione Domini M ° . C ° . octogesimo III ° . , Lucio existente sancte Romane ecclesie pontifice , Philipo rege Francorum imperante , Hugone duce Burgundie regnante . Amen . »
« Huic autem prolationi hujus arbitrii interfuerunt hii : predictus scilicet dominus abbas (Xpistoforus) , et Egidius prior Domus Dei ante Firmitatem Galcheri , et predictus dominus Clarembaudus de Cappis ; et Guillelmus prior de Foucheriis , et Droco canonicus Lingonensis , filii ejusdem domini Clarambaudi ; et Bouchardus de Insulis , Jobertus Bufetier et Hueto gener ejus , Jaanetus major de Insulis , Johannes de Bergi , Gaufridus de Piro , Gaufridus Canutus , Wiardus prepositus , Perrinetus de Sancto Theobaldo ; Petrus de Cantumellis , Adam filius ejus ; Miletus et Johannes filii defuncti Johannis de Monciaus ; Warnerus et Johannes filii Martini majoris Rumeliaci ; Laurencius de Cantumellis , et multi alii boni viri . Actum coram me apud Monciaus , die mercurii post Nativitatem beate Marie , anno Domini M ° . CC ° . XL ° . »
Ego Renardus , Dei miseratione Lingonensis ecclesie episcopus , notum fatio presentibus et futuris quod pro anime mee salute donavi monasterio Molismensi , de voluntate et consensu capituli nostri , ecclesiam de Frainnineis jure perpetuo possidendam ; de qua videlicet ecclesia sollempniter investivi reverendum virum Robertum , ecclesie monasterii primum abbatem , statuens etiam et de consensu capituli nostri disponens ut monachi Molismenses in cunctis oblationibus , que ibi ad manum sacerdotis venerint , duas percipiant partes , terciam vero presbiter ; in tricenariis autem et confessionibus , reconciliationibus , benedictionibus nubentium et procurationibus presbiteri , cum redimuntur , et in baptisteriis testamentisque morientium , sive parvulorum recenter post baptisma obeuntium , medietatem percipiant monachi , presbiter alteram ; nichilque percipiet presbiter in hiis que ad manus venerint monachorum cum ibi cantaverint , nec in fundo terre nec in pratis nec vineis nec nemoribus , si inde eis ibi elemosina fiat : que omnia cum supradictis libere et quiete possidebunt . Cum vero eadem ecclesia presbitero vacaverit , monachi a se electum presbiterum ydoneum Lingonensi episcopo representent ; a quo de cura investito apud Molismum tenebitur accedere , et de conservandis legitime eorum redditibus publice in capitulo fidelitatem facere , utpote eorum justiciarius deinceps quantum in temporalibus constitutus . Quicumque igitur in posterum super hiis dicti monasterii monachos infestare presumpserit , donec ad emendationem venerit , eterne eum maledictioni decernimus subjacere . Testes inde sunt : Amauricus decanus noster ; Jocelinus , Garnerius , archidiaconi nostri ; Lambertus erarius . Actum hoc publice Lingonis et sollempniter in capitulo collaudatum nostroque confirmatum est sigillo anno ab incarnatione Domini M ° . C ° . I ° . , Paschali secundo Romanorum pontifice feliciter presidente , Philippo Francorum rege strenuissimo regnante . Data per manum magistri Duranni notarii nostri .
« Eugenius ep . , s . s . Dei , dilectis filiis Geraldo , Molismensi abbati . . . , in perpetuum . Sicut injusta poscentibus . . . » « Amen . Amen . Amen . (Rota) . Datum Viterbii , per manum Roberti S . R . E . presbyteri cardinalis et cancellarii , XIIII . kalendas decembris , indictione IX . , Incarnationis dominice anno M ° . C ° . XL . V ° . , pontificatus vero domini Eugenii tercii pape anno primo . »
Noverint universi presentes litteras inspecturis quod , cum causa verteretur inter abbatem et conventum Molismensem , ex una parte , et leprosos ejusdem ville super pratis , terris , vineis , juribus et consuetudinibus , per arbitrium virorum bonorum , videlicet J . , decani Molismensis , et Wiardi , militis , castellani de Muxeio , pacificati sunt in hunc modum : quod de tredecim gelinis terrarum quas habent leprosi ad terragium in finagio Molismensi , duas gelinas solvent pro decima et pro terragio in exoneratione vehiculi cujuscumque , vocato prius alta voce famulo ecclesie Molismensis qui ad hoc recipiendum debet presens esse in domo leprosorum : et si presens non fuerit vel se absentaverit , vehiculum et jus dicte ecclesie seorsum fideliter conservabit . Item de aliis terris quas non habent ad terragium in finagio Molismensi , solvent in granchia sua dicti leprosi duodecimam gelinam pro decima . Item si extra finagium Molismense terras excolant leprosi et illarum terrarum gelinas deferant ad grangiam suam , vicesimam quartam pro medietate decime , sicut jus se haberet , solvent in grangia sua . Super hiis predictis quicumque fuerit magister de domo leprosorum , semel jurabit , et famuli quicumque adducent bladum ad grangiam singulis annis , ante messem ad requisitionem mandati ecclesie Molismensis tenebuntur jurare quod jus dicte ecclesie fideliter conservabunt . Nichilominus de aliis fructibus terrarum prefati leprosi solvent decimas suas prout jus se habuerit et consuetudo approbata . Item pro situ domus sue et pro illis terris , pratis et vineis que libere possidebant , et pro corveis carrucarum que exigebantur a leprosis sicut ab aliis hominibus de Molismo , quinque solidos pruviniensium et duo sextaria avene ad mensuram Molismensem , et omnes alios census sicut prius debebant , apud Molismum dicti leprosi annuatim in festo beati Remigii prefate ecclesie solvere tenebuntur . Si quis fundus vel census , ubicumque dicta ecclesia suam habuerit justiciam , ad dictos leprosos devenerit , ultra annum et diem sine assensu abbatis et conventus ipsi leprosi non poterunt retinere ; si vero ad libitum vel ad commodum suum sepedicti leprosi non possent de prefatis censibus sive fundis infra dictum terminum se exuere , electis IIIIor . bonis viris , ab utraque parte duobus , ad estimationem eorum quinta parte minus de precio , soluto prius precio estimato , infra quindecim dies dicta ecclesia sibi retinere teneretur . Et tali modo ea que nunc leprosi possident , a dictis abbate et conventu sine alterius prejuditio laudantur . Et ut ratum habeatur , ego predictus J . decanus Molismensis ad peticionem parcium presentes litteras sigilli mei munimine roboravi . Actum , etc .
« Eugenius ep . , s . s . Dei , dilectis filiis Geraldo , Molismensi abbati , ejusque fratribus tam presentibus quam futuris , regularem vitam professis , in perpetuum . Sicut injusta poscentibus . . . » « Datum Viterbii per manum Roberti sancte Romane ecclesie presbiteri cardinalis et cancellarii , XIIII ° . kl . decembris , Incarnationis dominice anno M ° . C ° . XL ° . V ° . , pontificatus vero domni Eugenii tercii pape anno primo . »
Ego Robertus , Dei gracia Lingonensis episcopus , notum facio presentibus et futuris quod Gerardus de Scoto cum fratre suo Jocelino et filiis suis , Gerardo videlicet et Alberico , Jocelino et Engeberto canonico Lingonensi , concedente Theobaldo fratre eorum , Theodericus quoque de Rasennariis , nepos eorum , qui tocius alodii medietatem jure hereditario possidebat cum fratribus et sororibus suis , Gocelinus etiam Summe Ville et Richardus de Vercello , Berengarius quoque de Calvo Monte et Petrus de Saxonisfonte cum Ellebaudo fratre ejus , isti omnes prenominati dederunt Deo et Beate Marie Molismensi , necnon et ecclesie Sancti Desiderii Lingonensis , quicquid apud Montem Syon possidebant , in hominibus videlicet , in terris , in pratis , in nemoribus , nichil omnino sibi retinentes , preter servos suos quos propter hospitandi gratiam sibi retinuerunt : de cetero in potestate et in justicia monachorum sicut ceteri homines ejusdem ville subjecti erunt , reddentes consuetudines debitas et cetera que ab eis exigentur ; et preter medietatem decimarum sibi retentarum . Concesserunt etiam predicte ecclesie et laudaverunt quicquid de casamento suo emptione vel elemosina acquirere possent . Nichilominus etiam hoc pretaxatis beneficiis adjecerunt quod , si sine herede filii vel filie ab hac vita decederent , vel alter eorum , totum ecclesie sepedicte libere et absolute remaneret , nec illud vendere in vita sua nec in vadium ponere liceret . Pro hujusmodi autem conventione et elemosina dedit predictis militibus pro caritate domnus Enmauricus Lingonensis ecclesie decanus LXXX . libras , ut nichil deinceps in hiis reclamare possent . Actum est hoc anno ab incarnatione Domini M ° . C ° . I ° . , Paschali papa existente Romano . Hujus rei testes sunt : Gaufridus de Calvo Monte , Emmauricus decanus et multi alii . Qui vero hoc donum infringere vel distrahere voluerit , anathema sit . Amen . De terra Sancti Audoeni et de terra Sancti Petri Cluniacensis , que est in territorio hujus ville prenominate , habent monachi justiciam . Finagium hujus ville durat usque ad Summostier et usque ad Villare Siccum et usque ad Busserias et usque ad Wandelancort per medium finagium d'Outramont , et usque ad Brecons et usque ad Bleconvillam . Ibunt bestie de Monceon per pascua libere et absolute absque dampno faciendo , et si dampnum forte fecerint , redderent duorum proborum hominum testimonio sine jusjurando . Hec concessit Gaufridus et Renerus de Calvo Monte .
Ego Renardus , Dei gratia miseratione Lingonensis ecclesie episcopus , notum facio presentibus et futuris quod pro anime mee salute donavi monachis Molismensibus , de voluntate et consensu capituli nostri , ecclesiam de Bolognia jure perpetuo possidendam ; de qua donatione sollempniter investivi reverendum virum Robertum , primum Molismi abbatem , statuens etiam et consensu capituli nostri disponens ut monachi apud Buxerolias Deo servientes , in cunctis oblationibus , que ad manum venerint sacerdotis , in predicta ecclesia medietatem percipiant , et similiter in trecenariis , et in confessionibus et reconciliationibus , et in nuptiis et in redencione caritatum et in redencione oblationum annualium , et in testamentis mortuorum tam parvulorum quam senum , medietatem habeant , et presbiter alteram . Cum vero jamdicta ecclesia presbitero vacaverit , monachi idoneum Lingonensem episcopo presentabunt ; investito autem de cura sacerdote ab episcopo , accedet apud Molismum sacerdos , et suam in capitulo fidelitatem faciet , scilicet de conservandis partibus monachorum . Et si quis prescriptos monachos super hiis molestare vel defraudare presumpserit , donec ad emendationem venerit , perpetue excommunicationi subjaceat . Testes enim sunt de istis rebus : Jocelinus , Garnerius , archidiaconi nostri ; et Amauricus decanus , Lambertus erarius . Actum hoc Lingonis in capituloque collaudatum et sigillo nostro confirmatum , anno ab incarnatione Domini M ° . C ° . primo .
In nomine summe et individue Trinitatis , Patris et Filii et Spiritus sancti . Amen . Cum seges generis humani modo ortu florere incipiat , modo mortis falce metatur , ne posteri nostri de certis incerti fiant , utile ducimus litterarum apicibus commendare sigilloque nostro corroborare munus , quod a nobis dilectus filius noster Almaricus pie postulavit pieque impetravit donari ecclesie Xpisti et Beate Marie Molismensi ad sumptus fratrum in basilica Beati Desiderii Deo famulantium . Noverit igitur omnium caritas quod ego Robertus Lingonice sedis antistes , de gratia quam de Domini mensa recipimus , eis qui ad eamdem mensam vocati sunt , licet non omnibus valeamus , aliquibus tamen pro posse nostro dignum arbitramur aliquam largiri portionem . Prece itaque dilectissimi filii nostri Almarrici et quorumdam aliorum canonicorum , communis assensu capituli , concedimus Deo et Beate Marie Molismensis videlicet ecclesie , et fratribus apud nos in basilica Beati Desiderii conversantibus , ut prelibatum est , annuales consuetudines prebendarum nostrarum sub hoc tenore ut , quocumque loco canonicus obierit , aut si etiam in mortali lecto vitam mutaverit ut canonicus regularis vel monachus efficiatur , prebende redditus tocius anni monachis tribuantur : unde Molismensis ecclesia et fratres in ecclesia Sancti Desiderii commorantes officia mortuorum pro ejus anime remedio per totum annum devote concelebrent . Actum est hoc in capitulo Sancti Mammetis publice , coram subscriptis testibus et aliis quampluribus hoc idem laudantibus et concedentibus . Quicumque huic testamento contradicere voluerit , anathema fiat nisi corrigatur . Signum Roberti episcopi et plurium aliorum . Hoc autem factum est anno ab incarnatione Domini M ° . C ° . VI ° . , indictione XIIIIa . , epacta XIIIIa . , rege Francorum Philippo regnante .
« Actum est Trecis in aula comitis Theobaldi , anno ab incarnatione Domini M ° . C ° . XX . IIII ° . , Eugenio papa Romano , regnante Ludovico Francorum rege . Hujus rei testes sunt : Henricus Trecensis episcopus , magister Petrus Strabo , magister Petrus Comestor , magister Petrus Potator , et multi alii . »
Quoniam qui , summi regis gratia in regimine ecclesie ad episcopii officium provecti , ministrandi curam Deo et ecclesie susceperunt , illud Apostoli preceptum memorari condecet « Ministerium tuum implere » , summopere predictis providendum est ne gregi dominico sibi commisso pabula deficiant . Quapropter ego Raynardus , quamvis indignus in Lingonensi ecclesia dictus episcopus , quibusdam donariis que jampridem Molismensibus monachis , ecclesie sancti martiris Gengulfi Varennarum famulantibus , donavi , munusculum quoddam adjeci , ecclesiam scilicet Geulosi Montis cum omni jure parrochiali libere et absolute absque omni calumpnia in perpetuum possidendam . Et ne transitu generis humani seu hominum oblivione a memoria auferatur , litteris presentis cartule commendo . Quicumque presumptione aut avaritia violator hujus doni extiterit sive quippiam denierit , anathematis gladio feriatur . Ad hoc enim laudandum et confirmandum testes ydoneos et confirmatores subscriptos advocavi et tocius assensu capituli annotavi . Signum Amalrici decani . Signum Goscelini archidiaconi et plurium aliorum . Testes sunt : Terricus de Mandris , Emmalricus nepos decani , et plures alii , scilicet Rodulphus de Varennis qui tunc temporis eumdem parrochiatum tenuerat , coactus vero preceptis apostolicis Deo et Varennensi ecclesie in manu episcopi reliquit , fratribus suis Richardo Lingonensi preposito et Herlembaudo laudantibus , et omnibus amicis suis .